**VREDNOVANJE ZNANJA**

**(Mjerila vrednovanja usuglašena na aktivu hrvatskoga jezika Osnovne škole dr. Jure Turića)**

U osnovnoj školi nastava hrvatskoga jezika obuhvaća sljedeća nastavna područja: jezik, književnost, lektiru, jezično izražavanje i medijsku kulturu. Sva nastavna područja trebaju biti vrednovana. Prema pravilniku o ocjenjivanju prilikom usmenog ispitivanja u rubriku bilješke upisuje se datum svake usmene provjere znanja.

Tehnike vrednovanja koje koristimo: standardne provjere znanja (testovi), pisanje pismenih sastavaka, promatranje i bilježenje, razgovor učenika i nastavnika, postavljanje pitanja otvorenog tipa.

Vrednovanje znanja prikazanog u pismenom sastavku:

* pisano izražavanje: - sadržajno oblikovanje u 3 dijela (uvod, središnji dio, zaključak)

- smisleno povezan tekst

- odabir prikladnog stila

- originalnost pristupa

* uporaba hrvatskoga jezika: - jasno i točno oblikovanje rečenica

- odabir prikladnog rječnika

- pravopisna točnost

- gramatička točnost

* izgled/oblik: - grafički oblikovani dijelovi

- čitljivo i uredno napisan tekst.

Mjerila vrednovanja za svaku pismenu provjeru znanja:

0-49% (nedovoljan)

50%-60% (dovoljan)

61%-75% (dobar)

76%-89% (vrlo dobar)

90%-100% (odličan)

***Brojčano ocjenjivanje:***

OCJENA NEDOVOLJAN

Ocjenu nedovoljan zaslužuje učenik koji se nemarno odnosi prema predmetu i svim njegovim predmetnim područjima (ne nosi pribor, ne piše domaće radove, ne sudjeluje u obradi novih nastavnih sadržaja, nezainteresiran je, ne zna osnovne pojmove koji su obrađeni).

OCJENA DOVOLJAN

HRVATSKI JEZIK:

* iskazuje nesamostalnost u radu, ima slabo predznanje, povremeno zanemaruje izvršavanje zadataka, znanje primjenjuje s djelomičnim razumijevanjem, pokazuje slabu motiviranost za spoznavanje jezičnih sadržaja, potrebni su stalni poticaji u radu, otežano povezuje činjenice

KNJIŽEVNOST:

* na poticaj reagira privremeno i nepotpuno, često ne vodi dovoljno računa o kvaliteti i urednosti svojih zadaća, često zaboravlja izvršiti zadatke, u raščlambu djela se uključuje samo na poticaj, otežano prepoznaje naučene činjenice u primjerima iz književnoga teksta, pripovjedni tekst razumijeva na razini fabule, a likove karakterizira na razini citata (gotovo nikad ne iznosi vlastite zaključke)

LEKTIRA:

* uglavnom čita površno, često ne poštuje zadane rokove, povremeno samo pročita djelo, a ne donese zadatke u vezi s pročitanim, nesamostalan je u pisanju zadataka, teško uočava odnose u djelu, radovi su neuredni, potrebno ga je stalno poticati i podsjećati na čitanje

JEZIČNO IZRAŽAVANJE:

*Usmeno:*

* ima slabo razvijenu vještinu čitanja, ima oskudan rječnik, uglavnom se služi razgovornim jezikom, često rabi neknjiževne izraze, izlaže samo na poticaj, i to vrlo kratko i neprecizno, slabo provodi pravogovorna pravila, rijetko pazi na govorna vrednote

*Pismeno:*

* rukopis je neuredan i povremeno nečitak, sastavci su kompozicijski često nesređeni; prima sugestije, ali ih se ne drži, pravopisno i gramatički griješi, ali uz dodatno objašnjenje i ispravlja, unosi elemente razgovornog jezika

MEDIJSKA KULTURA:

* pokazuje slabo zanimanje za područja medijske kulture, gradivo reproducira s poteškoćama u razumijevanju, unatoč poticanju rijetko se uključuje u rad i raščlambe, otežano povezuje stečena znanja s konkretnim primjerima, zadatke rješava uz minimalan napor, a povremeno i odustaje (potreban stalan poticaj)

**OCJENA DOBAR**

HRVATSKI JEZIK:

* povremeno potrebni poticaji u radu, predznanje mu je na razini prisjećanja, otežano usvaja slovničke sadržaje pa bi im trebalo posvetiti više pozornosti, znanje usvaja na razini reprodukcije, izražava nesigurnost pri obajšnjavanju činjenica i pojmova, prepoznaje jezične pojave, ali je u njihovoj primjeni nesiguran, razumije, ali povremeno ne zna obrazložiti odgovarajuće jezične zakonitosti

KNJIŽEVNOST:

* pokazuje izrazito zanimanje za književno-umjetničko područje, samoinicijativno se uključuje u interpretaciju teksta, originalan je u rješavanju zadataka potaknutih interpretacijom teksta, razrađuje ideju teksta u detalje, kreativan je u razradi novih ideja,izvrsno uočava i prepoznaje tematski sadržaj i odnose među likovima, samostalno izvodi zaključke, naučenim činjenicama se služi lako i brzo ih prepoznaje u tekstu, lako uočava uzročno-posljedične veze, izrazitih je stvaralačkih sposobnosti, zadatke prima s radošću i u njih unosi vlastite ideje

LEKTIRA:

* ponekad čita površno, bez razumijevanja ili necjelovito, ima slabo razvijen interes za čitanje, povremeno ne poštuje postavljene rokove, bilješke su necjelovite i kratke, šture, rijetko iznosi svoje mišljenje, uvijek na poticaj

JEZIČNO IZRAŽAVANJE:

*Usmeno:*

* treba raditi na poboljšanju načina i brzine čitanja, teško nalazi riječi za točno izražavanje vlastitih misli (oskudniji rječnik), suzdržan je u usmenom izlaganju, povremeno se služi razgovornim jezikom, uspješan je u sažetom prepričavanju, trudi se provoditi pravogovorna pravila (reagira na upozorenja i nastoji ispraviti pogreške), rijetko pazi na govorne vrednote, krasnoslovi pjsemu na prosječnoj razini

*Pismeno*

* u literarnim pokušajima sklon je oponašanju, povremeno griješi u primjeni pravopisne norme, sastavci su mu kompozicijski nesređeni, rijetko upotrebljava stilska izražajna sredstva, sastavci su tematski oskudni i kratki, rječnik je prosječan i ustaljen, povremeno upotrebljava izraze iz razgovornog jezika

MEDIJSKA KULTURA:

* gradivo reproducira, ali ga ne povezuje s osobnim iskustvima, sadržajne odrednice prepoznaje na konkretnim primjerima uz pomoć i vođenje, rijetko se uključuje u rasprave zadaće (kritika, osvrt, analiza) su kratke, šture, bez osobnih razmišljanja i stavova

**OCJENA VRLO DOBAR**

HRVATSKI JEZIK:

* samostalno uči i marljiv je, ali bez znatiželje (izražena vanjska motivacija), ima dobro predznanje, uči s razumijevanjem i svjesno usvaja znanje, sudjeluje u raspravama, s lakoćom pristupa rješavanju zadataka, ali katkada griješi, naučeno uglavnom primjenjuje u praksi, motiviran je za izvršavanje svih tipova zadaća

KNJIŽEVNOST:

* ima razvijenu sposobnost otkrivanja stilskih i sadržajnih odrednica u tekstu, samostalno rješava probleme, često se uključuje u interpretaciji teksta, uspješno karakterizira likove na osnovi njihovih postupaka, povremeno je nesiguran u točnost svojih zaključaka, trudi se pri stvaralačkoj primjeni usvojenih znanja u samostalnim pokušajima, zadatke izvršava redovito i uredan je

LEKTIRA:

* pročita svako zadano djelo, dobro vodi bilješke o pročitanim djelima i savjesno rješava ostale tipove zadataka, često sudjeluje u raspravama, povremeno su mu potrebna dodatna objašnjenja, ponekad je nesiguran u ispravnost svojih zaključaka

JEZIČNO IZRAŽAVANJE:

*Usmeno:*

* vješto oblikuje govorne poruke, čita tečno i izražajno s rijetkim pogreškama, krasnoslovi pjesmu na vrlo dobroj razini, uglavnom provodi pravogovorna pravila, najvećim dijelom vlada govornim vrednotama, uspješan je u prepričavanju, tečno se izražava

*Pismeno:*

* pazi na kompoziciju sastavka, sastavci su tematski korektni, primjenjuje pravopisna pravila, trudi se obogatiti sastavke stilskim izražajnim sredstvima, pokazuje stvaralačke sposobnosti, piše uredno i čitljivo, rečenice su ulančane, ponekad ne iscrpi temu do kraja i ostavlja nejasne poruke, pogreške su rijetke i uglavnom stilske prirode

MEDIJSKA KULTURA:

* uspješno usvaja gradivo i reproducira ga s razumijevanjem, dobro se snalazi u otkrivanju traženih sadržajnih odrednica na konkretnim primjerima filma, kazališne predstave, novinskog članka…, korelaciju i integraciju izvodi uz povremenu pomoć, korektno izvršava zadaće analize, kritike, osvrta, povremeno pokazuje nesigurnost u svoje prosudbe i doživljaje

**OCJENA ODLIČAN**

HRVATSKI JEZIK:

* izražava znatiželju i zanimanje za jezično gradivo (izražena unutarnja motivacija), posjeduje sposobnost preoblikovanja (redefinicije), ima bogato predznanje, bez teškoća rješava problemske zadatke, uči s razumijevanjem i ima razvijeno logičko zaključivanje, s lakoćom odvaja bitno od nebitnoga, samostalno izvodi pravila i zaključke, usvaja gradivo s potpunim razumijevanjem i na razini samostalne primjene, sudjeluje u raspravama i iznosi vlastite primjere, uspješan je u različitim metodama učenja, naučeno primjenjuje u praksi, posvećuje pozornost zadatku i urednosti izvršenog

KNJIŽEVNOST:

* pokazuje izrazito zanimanje za književno-umjetničko područje, samoinicijativno se uključuje u interpretaciju teksta, originalan je u rješavanju zadataka potaknutih interpretacijom teksta, razrađuje ideju teksta u detalje, kreativan je u razradi novih ideja, izvrsno uočava i prepoznaje tematski sadržaj i odnose među likovima, samostalno izvodi zaključke, naučenim činjenicama se služi lako i brzo ih prepoznaje u tekstu, lako otkriva uzročno-posljedične veze, izrazitih je stavralačkih sposobnosti, zadatke prima s radošću i u njih unosi vlastite ideje

LEKTIRA:

* ima vrlo razvijen interes za čitanje, izrazito je marljiv na satovima lektire, samoinicijativno i uspješno sudjeluje u raspravama, uzorno vodi bilješke i kvalitetno izvrši svaki postavljeni zadatak (analizu, prikaz, osvrt, esej…), izvrsno interpretira i analizira djelo na svim zadanim razinama, čita više od zadanog plana

JEZIČNO IZRAŽAVANJE:

*Usmeno:*

* čita tečno i izražajno, ima razvijenu sposobnost interpretativnog čitanja, ima bogat rječnik, izražava se slikovito i maštovito, krasnoslovi pjesmu na visokoj razini, pokazuje ustaljenu pravilnost u govornom izražavanju, provodi pravogovorna pravila, uspješan je u svim oblicima prepričavanja, samostalno i uspješno izlaže o zadanoj temi, u potpunosti vlada govornim vrednotama

*Pismeno:*

* ima razvijenu sposobnost literarnog oblikovanja teme, njeguje vlastiti stavaralački izraz, točno primjenjuje pravopisna pravila, pokazuje bogatstvo rječnika u sastavcima, primjenjuje stilska izražajna sredstva, rečenice su tečne, ulančane, izražajne, piše iscrpno, uredno, čitljivim i povezanim rukopisom

MEDIJSKA KULTURA:

* usvaja gradivo s potpunim razumijevanjem i proširuje ga vlastitim iskustvom, originalan je u rješavanju zadataka, povezuje nastavu medijske kulture s unutarpredmetnim područjima (književnost, izražavanje), uspješno izvodi korelaciju s drugim predmetima (likovna i glazbena kultura, informatika, povijest…), s lakoćom prepoznaje i povezuje znanje iz medijske kulture na konkretnim primjerima, stvaralački primjenjuje stečena znanja i samostalno piše analize, kritike, osvrte.

Učitelji: Dragica Uzelac, Đurđica Luketić, Anita Borovac, Debora Lukac, Tomislav Vukelić

Mjerila vrednovanja usuglašena 13.rujna 2017.